**Latvijas Republikas Saeimas**

**Mandātu, ētikas un iesniegumu komisijas pārskats**

**par saņemtajiem iesniegumiem Saeimas Sabiedrisko attiecību birojā**

**(****2011.gada 1.novembris -** **30.novembris)**

|  |  |
| --- | --- |
| **Saņemti iesniegumi** |  |
| kopskaitā | **474** |
| individuālie | 454 |
| kolektīvie | 16 |
| anonīmie | 4 |
|  |  |
| **Saņemto iesniegumu tematika** |  |
| Likumdošanas priekšlikumi | 92 |
| Viedokļi | 82 |
| Sūdzības | 65 |
| Informācijas pieprasījumi | 37 |
| Dažādi iesniegumi | 196 |
| Atbilžu sniegšanas termiņu pārkāpumi | 2 |
|  |  |
| **Iesniegumu saņemšanas veidi** |  |
| Personīgi | 69 |
| Pa pastu | 314 |
| Pa e-pastu *info@saeima.lv* | 90 |
| Pa faksu | 1 |
|  |  |
| **Saņemto iesniegumu adresāti** |  |
| Saeima | 45 |
| Saeimas Prezidijs | 1 |
| Deputāti | 866 |
| Frakcijas | 48 |
| Komisijas | 83 |
| Struktūrvienības | 56 |
|  |  |
| **Valoda** |  |
| Latviešu valoda | 463 |
| Svešvalodas | 11 |
|  |  |
| **Sagatavotas** **atbildes** | **84** |
| tajā skaitā kompetentajām institūcijām pārsūtīti iesniegumi | 11 |
|  |  |
| |  |  | | --- | --- | |  |  | | |  |  |  |  | | --- | --- | --- | --- | | |  | | --- | |  | |  | |  | |  | |  |

Mandātu, ētikas un iesniegumu komisijas

priekšsēdētājsVitālijs Orlovs

|  |  |  |
| --- | --- | --- |
| **Tematika** | **Saņemto iesniegumu skaits** | |
| **I. Likumdošanas priekšlikumi** | | **93** |
| **Ārlietu jautājumi** | | **7** |
| Latvijas Īrnieku apvienība aicina turpināt likumprojekta „Par Eiropas Sociālo hartu” izskatīšanu, iekļaujot tajā pantu par tiesībām uz mājokli. | |  |
| **Budžeta un finanšu (nodokļu) jautājumi** | | **17** |
| Latvijas Līzinga devēju asociācija sniedz priekšlikumu likumprojektam „Par uzņēmumu ienākuma nodokli” saistībā ar izdevumiem, kas rodas, uzturot apķīlāto īpašumu un pārņemot ķīlas.  Latvijas Nodokļu konsultantu asociācija pauž viedokli par grozījumiem likumā „Par pievienotās vērtības nodokli” saistībā ar nepabeigtās celtniecības objektu pārdošanu un norāda, ka šie grozījumi būtiski palielina nodokli par nepabeigtās celtniecības objektu pārdošanu un paplašina ar nodokli apliekamo nekustamā īpašuma objektu skaitu to pārdošanas brīdī, ja nekustamais īpašums nav ticis izmantots. Asociācija uzskata, ka tādējādi pārkāpts tiesiskās paļāvības princips, un aicina veikt labojumus likuma pārejas noteikumos.  SIA „Ektornet Management Latvia” aicina izdarīt grozījumus likumā „Par pievienotās vērtības nodokli”, lai noregulētu nodokļa piemērošanu nekustamā īpašuma pārdošanai saskaņā ar tiesiskās paļāvības principu un šī likuma pamatprincipiem.  Latvijas Neatkarīgo arodbiedrību konfederācija sniedz priekšlikumus likumprojektam „Par valsts budžetu 2012.gadam” attiecībā uz minimālo darba algu, ienākuma nodokli, prēmijām, atlaišanas pabalstiem un valsts sociālās apdrošināšanas obligātajām iemaksām.  Rīgas Stradiņa universitātes Psihosomatiskās medicīnas un psihoterapijas katedras mācībspēki un Rīgas Stradiņa universitātes Psihosomatiskās medicīnas un psihoterapijas klīnika lūdz panākt, lai valsts budžetā tiktu paredzēti līdzekļi ārsta psihoterapeita konsultāciju apmaksāšanai nepilngadīgajiem ar atkarības problēmām un viņu vecākiem.  Latvijas Pašvaldību savienība un biedrība „Latvijas Ceļu būvētājs” norāda, ka autoceļu finansējuma samazinājums apdraud autoceļu tīklu un ceļu būves nozares pastāvēšanu, un aicina noteikt prioritātes 2012.gada budžeta sastādīšanai, ņemot vērā Latvijas Ceļu padomes 2011.gada 7.septembra apstiprināto „Informatīvo ziņojumu par valsts autoceļu finansēšanas modeli”.  Privātpersona aicina likumprojektā „Fizisko personu mantiskā stāvokļa deklarēšanas likums” paredzēt, ka ir deklarējami tikai tie neatmaksātie aizņēmumi vai citas parādsaistības, kas vēl nav reģistrēti Latvijas Bankas kredītu reģistrā.  Privātpersona uzskata, ka Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma 4.panta trešā un ceturtā daļa neatbilst Satversmes 91.pantam, jo nodokļa aprēķināšanas normās nepamatoti ieviesta robežšķirtne starp transportlīdzekļiem, kas reģistrēti pirms un pēc 2005.gada 1.janvāra, un aicina izdarīt grozījumus likumā, kas paredzētu vienādu nodokļa aprēķināšanu.  Privātpersona norāda uz problēmām, kas varētu rasties, ja no 2012.gada nekustamā īpašuma nodoklis par zemi būtu jāmaksā pilnā apmērā – 1,5 procenti no kadastrālās vērtības, un aicina Saeimas frakcijas nākt klajā ar likumdošanas iniciatīvu, kas paredzētu līdz 2015.gadam saglabāt nodokļa pieauguma ierobežojumu – 25 procenti gadā.  Privātpersona aicina transportlīdzekļa ekspluatācijas un uzņēmumu vieglo transportlīdzekļu nodokļa likmi noteikt citādi, nevis pamatojoties uz automašīnas reģistrācijas gadu. | |  |
| **Juridiskie jautājumi** | | **14** |
| Resursu centrs cilvēkiem ar garīgiem traucējumiem „Zelda” uzskata, ka Saeimā izskatāmie grozījumi Civillikumā, Civilprocesa likumā un Bāriņtiesu likumā neatbilst Apvienoto Nāciju Organizācijas Konvencijai par personu ar invaliditāti tiesībām, un aicina minētajos likumos ietvert regulējumu par rīcībspējas īstenošanas atbalsta mehānismu cilvēkiem ar garīga rakstura traucējumiem.  Resursu centrs sievietēm „Marta” aicina atbalstīt Tieslietu ministrijas sagatavotos grozījumus Civillikumā, Civilprocesa likumā un citos tiesību aktos, lai nodrošinātu efektīvu un ātru tiesisko aizsardzību pret personisko tiesību aizskārumiem cietušajiem, kas pakļauti vardarbībai ģimenē.  Latvijas Īrnieku apvienība sūdzas par tiesu izpildītājiem, kas izliek īrniekus no daudzdzīvokļu namiem, kuri namīpašnieku parādu dēļ nonākuši banku īpašumā vai pārdoti privātpersonām izsolē, un aicina izdarīt grozījumus tiesību aktos, sakot, ka īres un nomas līgumi jāieraksta zemesgrāmatā apgrūtinājumu nodaļā.  Biedrība „Bruņinieks 44/46” aicina grozīt Civillikuma normas, kas regulē daudzdzīvokļu mājas dzīvokļu īpašnieku atbildību gadījumos, kad ir uzsākta tiesvedība par komunālo maksājumu parādiem.  Privātpersonas iebilst pret likumprojekta „Grozījumi Civillikumā” 172.pantu, kas paredz ierobežot adoptētāja tiesības mainīt adoptējamā vārdu.  Ieslodzītais aicina izdarīt grozījumus Latvijas Sodu izpildes kodeksā, pagarināt laiku, kas ieslodzītajiem atvēlēts atļauto telefonsarunai, un dot viņiem tiesības ieslodzījuma vietā turēt kompaktdisku atskaņošanas ierīces. | |  |
| **Cilvēktiesību un sabiedrisko lietu jautājumi** | | **11** |
| Latvijas Darba devēju konfederācija, Latvijas Tirdzniecības un rūpniecības kamera un Latvijas Informācijas un komunikācijas tehnoloģijas asociācija iebilst pret grozījumiem Elektronisko plašsaziņas līdzekļu likuma 19.pantā, kas paredz nacionālajiem elektroniskajiem plašsaziņas līdzekļiem tiesības pieprasīt maksu no kabeļtelevīzijas operatoriem.  AS „Latvijas Neatkarīgā Televīzija” (LNT) un SIA „Lattelecom” kritizē situāciju elektronisko plašsaziņas līdzekļu jomā un prognozē, ka LNT un TV3 būs spiestas kļūt par maksas kanāliem, jo pašreizējie nosacījumi nacionālajiem kanāliem, kas lietotājam pieejami bez maksas, ir neizdevīgi. Uzņēmumi aicina Elektronisko plašsaziņas līdzekļu likumā paredzēto sabiedrisko pakalpojumu daļu novirzīt nacionālajiem televīzijas uzņēmumiem.  Latvijas Preses izdevēju asociācija aicina samazināt pievienotās vērtības nodokļa likmi preses izdevumiem līdz 5 procentiem, tiesību aktos paredzēt valsts dotācijas preses izdevumu piegādei reģionos, izbeigt reklāmas publicēšanu pašvaldību informatīvajos izdevumos, izstrādāt Ministru kabineta noteikumus preses mazumtirdzniecībai un ilgtermiņa atbalsta programmu preses izdevējdarbībai. | |  |
| **Izglītības, kultūras un zinātnes jautājumi** | | **3** |
| Latvijas Okupācijas muzeja biedrība aicina izdarīt grozījumus Arhīvu likumā, atceļot ierobežojumus piekļuvei PSRS valsts drošības komitejas un Komunistiskās partijas dokumentiem un to izmantošanai zinātniskās izpētes vajadzībām, kā arī kritizē ieceri arhīvos personu uzvārdus aizklāt, atstājot tikai pirmo burtu.  Latvijas Dermatovenerologu asociācija ierosina no 2012.gada Rīgas Stradiņa universitāti pievienot Latvijas Universitātei, lai ietaupītu valsts budžeta līdzekļus. | |  |
| **Valsts pārvaldes un pašvaldību jautājumi** | | **1** |
| Latvijas Pašvaldību savienība neatbalsta Centrālās vēlēšanu komisijas piedāvāto likumprojekta „Grozījumi Republikas pilsētu un novadu vēlēšanu komisiju un vēlēšanu iecirkņu komisiju likumā” redakciju par likumprojekta izstrādes pakalpojuma svītrošanu. | |  |
| **Tautsaimniecības, agrārās, vides un reģionālās politikas jautājumi** | | **11** |
| Latvijas Pašvaldību savienība iebilst pret grozījumiem Aizsargjoslu likuma 32.pantā, kas paredz palielināt aizsargjoslu platību.  AS „Latvenergo” lūdz atbalstīt un steidzamības kārtā izskatīt likumprojektu „Grozījumi Aizsargjoslu likumā” un sniedz priekšlikumus saistībā ar elektrotīklu gaisvadu līnijām pilsētās un ciemos, kā arī ārpus tiem.  Latvijas Pašvaldību savienība aicina izdarīt grozījumus Dzīvokļa īpašuma likumā attiecībā uz dzīvokļa īpašuma tiesībām un atsavināšanas nosacījumiem, Civilprocesa likumā – attiecībā uz nekustamā īpašuma labprātīgu pārdošanu izsolē, Dzīvojamo māju pārvaldīšanas likumā – attiecībā uz pārvaldīšanas parauglīgumu un dzīvojamās mājas īpašnieka vai pārvaldnieka atbildību, kā arī grozīt Enerģijas likumā ietverto enerģijas lietotāja definīciju.  Vides reklāmas asociācija iebilst pret likumprojektu „Grozījumi Alkoholisko dzērienu aprites likumā”, kas paredz aizliegt iekļaut alkoholisko dzērienu reklāmu vides reklāmās.  Latvijas Kokrūpniecības federācija aicina savlaicīgi izstrādāt grozījumus Publisko iepirkumu likumā saskaņā ar Satversmes tiesas spriedumu, kas paredz, ka no 2012.gada 1.marta spēku zaudēs prasība no dalības valsts un pašvaldību iepirkuma procedūrās izslēgt komersantus, kuru darbinieku vidējais atalgojums ir mazāks par 70 procentiem no vidējiem darba ienākumiem attiecīgajā nozarē. Federācija norāda, ka, atceļot šo normu un neieviešot jaunus kritērijus nodokļus nemaksājošo kompāniju izslēgšanai no dalības publiskajos konkursos, pastarpināti tiks apdraudēta nodokļus maksājošo uzņēmumu konkurētspēja.  Privātpersonas sūdzas, ka zemes gabali, kas piedāvāti Cēsu rajona 3.prioritātes pretendentu grupā 23 pretendentiem, pamatojoties uz likuma „Par zemes reformas pabeigšanu lauku apvidos” 17.pantu, neatbilst šī likuma 17.panta ceturtās daļas 2.punktā minētajam terminam „līdzvērtīga zeme”, un aicina virzīt pieņemšanai likumu „Par valsts zemes fondu”, tajā nosakot mantiniekiem iespēju pretendēt uz zemi, kas iekļaujama šajā fondā, ja dažādu iemeslu dēļ nebija iespējams atjaunot īpašuma tiesības uz vēsturiskajiem īpašumiem.  Daudzdzīvokļu māju iedzīvotāji uzskata, ka likums „Par zemes reformu Latvijas Republikas pilsētās” un likums „Par valsts un pašvaldību dzīvojamo māju privatizāciju” diskriminē daudzdzīvokļu māju īpašniekus un īrniekus, ir pretrunā ar Latvijas Republikas Satversmi un Civillikumu, kā arī ir diskriminējošs pret daudzdzīvokļu māju iedzīvotājiem salīdzinājumā ar likuma „Par zemes reformu Latvijas Republikas lauku apvidos” 12.panta subjektiem. Tādēļ iesnieguma parakstītāji aicina likuma „Par zemes reformu Latvijas Republikas pilsētās” 12.pantu izteikt līdzīgi likuma „Par zemes reformu Latvijas Republikas lauku apvidos” 12.pantam, pārskatīt daudzdzīvokļu māju zemes kadastrālo vērtību un paredzēt, ka zeme zem mājas tiek piesaistīta mājai un zemes īpašniekiem tiek kompensēta zemes vērtība vai arī dzīvokļu īpašniekiem tiek piešķirtas pirmpirkuma tiesības. | |  |
| **Sociālie, darba un veselības aizsardzības jautājumi** | | **26** |
| Latvijas Darba devēju konfederācija aicina izdarīt grozījumus likumā „Par valsts pensijām” saistībā ar priekšlaicīgu pensionēšanos, to personu pensionēšanos, kuras strādājušas kaitīgos un smagos vai sevišķi kaitīgos un sevišķi smagos darba apstākļos, pensijas aprēķināšanu atkarībā no dzimšanas gada, piemaksu par apdrošināšanas stāžu, pensijas minimālo apmēru.  Privātpersonas atbalsta Latvijas Veselības un sociālās aprūpes darbinieku arodbiedrības ierosināto vēstuļu akciju, kur tiek aicināts veselības aprūpei 2012.gada budžetā piešķirt vismaz 4 procentus no iekšzemes kopprodukta, lai papildus piešķirtos līdzekļus varētu izlietot pacientu līdzmaksājumu samazināšanai, ārstniecības personu darba samaksas paaugstināšanai, neatliekamās medicīniskās palīdzības izdevumu plānošanai, valsts apmaksātas plānveida ārstēšanas atsākšanai slimnīcās, kā arī ambulatorās veselības aprūpes attīstīšanai.  Latvijas Dermatovenerologu asociācija ierosina nodibināt Universitātes (valsts) Dermatoloģijas klīniku.  Privātpersonas aicina veikt pensiju indeksāciju 2012.gadā un izdarīt grozījumus likumā „Par valsts pensijām” saistībā ar pensijas aprēķināšanu un darba stāžu. | |  |
| **Citi jautājumi** | | **2** |
| Biedrības „Daugavas Vanagi Latvijā” valde aicina atbalstīt likumprojekta „Par Otrā pasaules kara pretpadomju cīnītāja statusa noteikšanu” virzīšanu Saeimā.  Latvijas Brīvo arodbiedrību savienība aicina izdarīt grozījumus likumā „Par nekustamo īpašumu nodošanu Latvijas Brīvo arodbiedrību savienībai”, paredzot, ka savienībai piederošie nekustamie īpašumi tiek atbrīvoti no nekustamā īpašuma nodokļa, vai arī izdarīt grozījumus tiesību aktos, lai piešķirtu arodbiedrībām sabiedriskā labuma organizāciju statusu. | |  |
|  | |  |
| **II. Viedokļi** | | **82** |
| **Par Saeimas darbu** | | **21** |
| Latvijas Būvinženieru savienība aicina veidot Saeimas Valsts pārvaldes un pašvaldības komisijas Mājokļa apakškomisiju.  Privātpersonas izsaka viedokli par 11.Saeimu saistībā ar lēmumu pieņemšanu, iebilst pret kompensācijām 10.Saeimas deputātiem un aicina Saeimas priekšsēdētāju uzrunāt tautu un skaidrot, ka parakstu vākšana par krievu valodu kā otru valsts valodu saskan Satversmi.  Privātpersona pauž viedokli par latgaliešu dialektu un kritizē 11.Saeimas deputātus, kuri to izmanto debatēs.  Privātpersonas izsaka viedokli par Saeimas priekšsēdētājas S.Āboltiņas (Vienotība) atkārtotu ievēlēšanu Saeimas priekšsēdētājas amatā.  Privātpersona izsaka viedokli par deputātu V.Zatleru (ZRP) saistībā ar priekšlikumu piešķirt Latvijā dzimušiem citu tautību bērniem Latvijas pilsonību.  Privātpersona izsaka viedokli par deputāti I.Čepāni (Vienotība) un deputātu A.Loskutovu (Vienotība) saistībā ar Satversmes tiesas tiesneses V.Muižnieces izdošanu kriminālvajāšanai.  Privātpersona sveic frakcijas „Vienotība” deputātus ar ievēlēšanu deputāta amatā.  Privātpersona aicina visus Saeimas lēmumus pieņemt atklātā balsojumā.  Ieslodzītais aicina 11.Saeimu strādāt sabiedrības labā, panākt apstākļu uzlabošanu ieslodzījuma vietās, kā arī kritizē iepriekšējo Saeimas sasaukumu darbu.  Onkoloģisko pacientu atbalsta biedrība "Dzīvības koks" aicina Saeimā izveidot parlamentāro darba grupu par paraontoloģijas jautājumiem, lai veicinātu Latvijas onkoloģisko pacientu interešu pārstāvniecību augstākajā līmenī. | |  |
| **Par valsts un pašvaldību iestāžu darbu** | | **19** |
| Latvijas Pediatru asociācija norāda uz pretrunām normatīvajos aktos attiecībā uz bērnu un grūtnieču veselības aprūpi, jo Ārstniecības likumā kā prioritāte ir noteikta savlaicīga aprūpes sniegšana bērniem un grūtniecēm, savukārt Ministru kabineta 2006.gada 19.decembra noteikumi Nr.1046 „Veselības aprūpes organizēšanas un finansēšanas kārtība” nosaka kvotētu finansējumu un konkrētu šo pacientu skaitu mēnesī, tā kā bērni un grūtnieces nevar savlaicīgi saņemt veselības aprūpes pakalpojumu, tāpēc asociācija aicina šajos noteikumos reglamentēt, ka bērniem un grūtniecēm visi veselības aprūpes pakalpojumi pienākas bez jebkādas kvotas.  Invalīdu tiesību aizsardzības centrs pauž viedokli par invalīdu tehnisko palīglīdzekļu iegādei paredzēto valsts budžeta līdzekļu samazinājumu, kā arī sniedz priekšlikumus Ministru kabineta 2009.gada 15.decembra noteikumu „Tehnisko palīglīdzekļu noteikumi” grozījumu projektam.  Latvijas Radošo savienību padome pauž neapmierinātību ar to, ka pretēji valdības deklarācijā norādītajam uzdevumam nesamazināt finansējumu kultūras nozarei valdība plāno 2012.gadā samazināt šīs nozares budžetu.  Naujenes pagasta iedzīvotāji norāda, ka Latgales plānošanas reģiona izsludinātā atklātā konkursa „Par tiesību piešķiršanu sabiedriskā transporta pakalpojumu sniegšanai ar autobusiem reģionālajos vietējās nozīmes maršrutos” nolikumā, kur noteikts Daugavpils maršrutu tīklā iekļauto reģionālās un vietējās nozīmes maršrutu saraksts, nav iekļauti SIA „Miks S” maršruti, kas Naujenes pagasta iedzīvotājiem nodrošina nozīmīgu un pagasta viņiem piemērotu autopārvadājumu skaitu dienā, un aicina iekļaut minēto uzņēmumu attiecīgajā sarakstā, lai netiktu ierobežotas Satversmē nostiprinātās iedzīvotāju pamattiesības.  Privātpersona pauž viedokli par neliterāras valodas lietojumu pašvaldību sēdēs.  Sabiedrība par atklātību „Delna” aicina atbalstīt pieteikuma iesniegšanu Satversmes tiesai, lai vērtētu 2008.gada 20.februāra Ministra kabineta rīkojumu Nr.79 „Par Latvijas Nacionālās bibliotēkas būvniecību”, ar kuru tika dota iespēja nerīkot atklātu konkursu par Latvijas Nacionālās bibliotēkas darbu veicēja izvēli. | |  |
| **Par situāciju valstī** | | **15** |
| Kardināls Pujats pauž viedokli par ticību un tās popularizēšanu skolās, kā arī ticīgo valsts amatpersonu vidū.  Tiesībsargājošā apvienība „Latvija bez nacisma” pauž viedokli par nacionālismu dažādās pasaules valstīs un Latvijā, kā arī par krievu minoritāti un krievu valodas statusu Latvijā.  Privātpersona pauž viedokli par komercbankām, par reģionālo politiku, aicina vienkāršot projektu pieteikumu izskatīšanu, piešķirt finansējumu uzņēmējdarbības attīstīšanai, kā arī pauž viedokli par valdības veidošanu un vēlēšanu sistēmu.  Privātpersona kritizē Latvijas mērķi pievienoties eirozonai, pauž viedokli par politiskajiem un ekonomiskajiem procesiem Latvijā un Igaunijā.  Privātpersona pauž viedokli par sociālekonomisko situāciju valstī, par AS „Latvijas Krājbanka”, par iedzīvotāju emigrāciju un Latvijas politisko kultūru. | |  |
| **Citi viedokļi** | | **27** |
| Privātpersonas izsaka viedokli par parakstu vākšanu likumprojekta „Grozījumi Latvijas Republikas Satversmē” ierosināšanai, kura mērķis ir noteikt krievu valodu par otru valsts valodu, un aicina šīs aktivitātes pārtraukt.  Privātpersona kritizē politisko partiju apvienības „Saskaņas Centrs” darbību, prasa pārtraukt parakstu vākšanu likumprojekta „Grozījumi Latvijas Republikas Satversmē” ierosināšanai, kura mērķis ir noteikt krievu valodu par otru valsts valodu, kā arī atsaukt Eiropas Parlamenta deputātus A.Rubiku un T.Ždanoku, atņemt piešķirto Latvijas pilsonību cilvēkiem, kuri piekopj naidīgu politiku pret Latvijas valsti un tās pamatvērtībām.  Privātpersona sveic nacionālo apvienību „Visu Latvijai!” – „Tēvzemei un Brīvībai/LNNK” ar veiksmīgo dalību 11.Saeimas vēlēšanās un izsaka viedokli par R.Dzintara organizēto jauniešu kustību un publikācijām.  Privātpersona izsaka viedokli par Zatlera Reformu partijas priekšsēdētāju V.Zatleru saistībā ar ierosinājumu izdarīt grozījumus Satversmē attiecībā uz tautas vēlētu prezidentu, kā arī par un sadarbību ar politisko partiju apvienību „Saskaņas Centrs”.  Privātpersona kritizē Latvijas Veselības un sociālās aprūpes darbinieku arodbiedrības ierosināto vēstuļu akciju, jo uzskata, ka tā nedos nekādus vērā ņemamus priekšlikumus, bet tikai vairo negatīvas emocijas sabiedrībā.  Privātpersona pauž viedokli par AS „Latvijas Krājbanka” un uzskata, ka netiek izpausti patiesie bankā esošo naudas līdzekļu apmēri.  Privātpersona izsaka viedokli par AS „Parex Banka” pārņemšanas procesu un uzskata, ka netika nodrošināta visu dokumentu saglabāšana.  Privātpersona uzskata, ka nevajadzētu atteikties no aizklāta balsojuma valsts amatpersonu vēlēšanās, lai tādējādi nepalielinātu izpildvaras spiedienu uz deputātiem.  Privātpersona norāda uz nepilnībām Valsts ieņēmumu dienesta sistēmā saistībā ar elektronisko atskaišu iesniegšanu un aicina nodrošināt pašnodarbinātajiem iespēju maksāt sociālo nodokli no faktiskās, nevis no minimālās darba algas.  Privātpersona izsaka viedokli par Jelgavas pilsētas domi saistībā ar lidlauka teritorijas un šūšanas fabrikas „Lielupe” pārņemšanu un nekustamā īpašuma nodokļa nomaksu. | |  |
|  | |  |
| **III. Sūdzības** | | **65** |
| **Par Saeimas darbu** | | **8** |
| Privātpersona sūdzas par deputātes I.Cvetkovas (SC) rīcību Saeimas 2011.gada 3.novembra sēdē, proti, par nepatiesu ziņu izplatīšanu lēmuma projekta „Par Lienes Harčenko iecelšanu par rajona (pilsētas) tiesas tiesnesi” izskatīšanas laikā, un lūdz pārējos Saeimas Juridiskās komisijas locekļus veikt Saeimas kārtības ruļļa 179.panta trešajā daļā norādītos pasākumus, lai izvērtētu deputātes I.Cvetkovas rīcību Mandātu, ētikas un iesniegumu komisijā.  Privātpersona sūdzas par Saeimas Juridiskās komisijas sniegto atbildi uz iesniegumu par nekustamā īpašuma atsavināšanu un zaudējumu atlīdzināšanu un vēlas saņemt atbildi pēc būtības.  Privātpersona pauž neapmierinātību ar Juridiskā biroja sniegto atbildi, kā arī sūdzas par to, ka nevar atgūt mantotu nekustamo īpašumu.  Privātpersona sūdzas par atbildēm, ko attiecībā uz tās uz iesniegumiem sniegusi Saeimas Juridiskās komisijas priekšsēdētāja I.Čepāne, skaidrojot Kriminālprocesa likumā noteiktās personu tiesības un pienākumus, un lūdz sniegt atbildi pēc būtības.  Privātpersona aicina Saeimas priekšsēdētāju iesniegt Mandātu, ētikas un iesniegumu komisijai iesniegumu par nepieciešamību izvērtēt politisko partiju apvienības „Saskaņas Centrs” frakcijas deputāta N.Kabanova rīcības atbilstību Saeimas deputāta svinīgajam solījumam, Satversmei un Saeimas deputātu ētikas kodeksam, aicina Mandātu, ētikas un iesniegumu komisiju izskatīt šo jautājumu un ierosināt izdarīt grozījumus Satversmē, paredzot deputāta atbildību par svinīgā solījuma laušanu.  Akcijas „Dzimtā valoda” atbalsta komiteja uzskata, ka Saeimas deputāta parakstīšanās par grozījumiem Satversmē, kuri paredzētu krievu valodai piešķirt otras valsts valodas statusu, nenozīmē Saeimas deputāta svinīgā solījuma pārkāpšanu, kā arī aicina Saeimas Mandātu, ētikas un iesniegumu komisiju izvērtēt deputāta R.Dzintara (VL-TB/LNNK) izteikumus par šo jautājumu. | |  |
| **Par valsts un pašvaldību iestāžu darbu** | | **29** |
| SIA „Žurnāls Santa” pauž viedokli par situāciju AS „Latvijas Krājbanka” un kritizē valsts iestāžu spēju uzturēt Latvijā drošu uzņēmējdarbības vidi.  Privātpersona kritizē Finanšu un kapitāla tirgus komisijas vadītājas I.Krūmanes rīcību saistībā ar AS „Latvijas Krājbanka”.  Hepatīta biedrība kritizē grozījumus Ministru kabineta 2006.gada 31.oktobra noteikumos Nr.899 „Ambulatorajai ārstēšanai plānoto zāļu un medicīnisko ierīču iegādes izdevumu kompensācijas kārtība”, kas paredz C hepatīta ārstēšanai paredzēto medikamentu kompensāciju 2012.gadā samazināt no 75 līdz 50 procentiem.    Privātpersona sūdzas par Korupcijas novēršanas un apkarošanas biroja priekšnieka amata kandidātu vērtēšanas komisijas darbību un norāda, ka attiecībā uz tās kandidatūru nav piemēroti visi lēmuma pieņemšanas nepieciešamie objektivitātes kritēriji.  Privātpersona sūdzas par Valsts sociālās apdrošināšanas aģentūras lēmumu atteikt vecuma pensijas piešķiršanu ar atvieglotiem noteikumiem saskaņā ar likuma „Par valsts pensijām” 11.panta ceturto daļu.  Privātpersona pauž neapmierinātību ar Centrālās zemes komisijas lēmumu par mantotas zemes kompensēšanu un atkārtoti lūdz palīdzēt atgūt mantoto zemi.  Privātpersona sūdzas par, viņasprāt, netaisnīgu Valsts zemes dienesta sniegto mantota nekustamā īpašuma novērtējumu.  Ieslodzītie sūdzas par Ieslodzījuma vietu pārvaldi, dzīves apstākļiem Liepājas cietumā un cietuma administrāciju, kas atsakās uzlabot situāciju, kamēr ieslodzītie neatsauks savas sūdzības par Šķirotavas cietuma administrāciju saistībā ar soda izciešanas režīma maiņu bez administrācijas komisijas sēdes lēmuma, par to, ka ar C hepatītu inficētām personām ieslodzījuma vietās nav pieejama veselības aprūpe ne par valsts budžeta, ne personīgiem līdzekļiem, kā arī par to, ka cietuma administrācija ieslodzītajiem liek strādāt bez atlīdzības.  Privātpersona sūdzas par Korupcijas novēršanas un apkarošanas biroja priekšnieka kandidātu J.Streļčenoku saistībā ar nepamatotu administratīvā pārkāpuma protokola sastādīšanu, neveicot lietas faktisko apstākļu juridisko novērtējumu, rezultātā Rīgas pilsētas Vidzemes priekšpilsētas tiesa esot lietu izbeigusi un privātpersonai radies materiāls un morāls zaudējums tiesas procesa dēļ. | |  |
| **Par tiesībaizsardzības iestāžu darbu** | | **13** |
| Privātpersona sūdzas par tiesu izpildītāju J.Vildausu un Valsts policijas amatpersonām saistībā ar izlikšanu no dzīvokļa un norāda, ka pārkāptas Satversmē noteiktās tiesības uz mājokļa un privātās mantas neaizskaramību.  Biedrība „Zaļenieku mednieku kolektīvs” sūdzas par vairākām tiesībaizsardzības un valsts iestādēm saistībā ar to, ka nav ievērots Rīgas pilsētas Kurzemes rajona tiesas 2004.gada 10.decembra lēmums aizliegt medības nomātās platībās, neievērošanu, nelikumīgās medībās noticis smags nelaimes gadījums un tas netiek pienācīgiizmeklēts.  AS „Ventspils Grain Terminal” uzskata, ka Rīgas apgabaltiesas tiesnesis R.Sviķis, izskatot civillietu, kurā SIA „LSF Holdings” cēla prasību pret AS „Ventspils Grain Terminal” un „Nordea Bank Finland Plc” Latvijas filiāli, nav ievērojis spēkā esošo judikatūru, ignorējis materiālo tiesību normas, atsaucies uz spēkā neesošām tiesību normām, pieļāvis citus pārkāpumus, un aicina to ņemt vērā, lemjot par tiesneša kvalifikācijas klases paaugstināšanu vai pazemināšanu, iespējamo pārcelšanu augstākas tiesu instances tiesneša amatā.  Privātpersona sūdzas par Tieslietu ministriju un Augstākās tiesas priekšsēdētāju saistībā ar sniegto atbildi uz iesniegumu un aicina iestāties par I.Bičkoviča atbrīvošanu no amata.  Privātpersonas sūdzas par tiesībaizsardzības iestāžu darbu ar nekustamo īpašumu saistītas civillietas izskatīšanā, par tiesas procesa beigu termiņa pārkāpšanu un par jaunas paternitātes noteikšanai nepieciešamas ekspertīzes nenoteikšanu, lai gan iepriekšējā ekspertīzē pieļautas nopietnas kļūdas un nepilnības. | |  |
| **Citas sūdzības** | | **15** |
| Privātpersona sūdzas, ka AS „Latvijas Gāze” atsakās sniegt pakalpojumus, kamēr privātpersona nav samaksājusi iepriekšējā mājas īpašnieka parādu par uzņēmuma sniegtajiem pakalpojumiem.  Daudzdzīvokļu māju iedzīvotāji sūdzas par nesamērīgi augstu zemes nomas maksu un norāda, ka spēkā esošie normatīvie akti aizstāv zemes īpašnieku intereses un lielas sabiedrības daļas intereses ir pakļautas mazākās sabiedrības daļas interesēm.  AS „Otto” sūdzas par AS „Latvijas Gāze” un uzskata, ka tā regulāri novilcina laiku un neizmanto tiesības vērsties tiesā pret parādniekiem par parāda piedziņu, kā arī novilcina laiku līdz gāzes padeves līguma pārslēgšanai ar jaunajiem īrniekiem, bet pieprasa, lai tie sedz iepriekšējo īrnieku parādus tā, ka rezultātā šos parādus nākas segt namīpašniekam.  Privātpersona sūdzas par to, ka SIA „Baltic Taxi” pārkāpj Darba likumu, kā arī par Valsts darba inspekciju, aicina Saeimas Budžeta un finanšu (nodokļu) komisiju pārbaudīt SIA „Baltic Taxi” darbības likumību un saukt pie atbildības Valsts darba inspekcijas amatpersonas.  Privātpersona lūdz panākt, ka tiek ierosināts kriminālprocess pret SIA „LI un RS”, Patērētāju tiesību aizsardzības centra un Ekonomikas ministrijas vadību par dienesta stāvokļa ļaunprātīgu izmantošanu.  Privātpersonas sūdzas par namu apsaimniekotāju „Saimnieks” saistībā ar ūdens sildīšanas iekārtu ierīkošanu un uzturēšanu zem dzīvojamās mājas, rēķinu no SIA „IZZI” par nesaņemtu pakalpojumu, dzīves apstākļiem, pensijas neizmaksāšanu, nekustamā īpašuma atņemšanu. | |  |
|  | |  |
| **IV. Informācijas pieprasījumi** | | **37** |
|  | |  |
| **V. Dažādi iesniegumi** | | **196** |
|  | |  |
| **VI. Atbilžu sniegšanas termiņu pārkāpumi** | | **2** |